text: Rullepølse trækkes tilbage 
  08 december 2017 kl. 17.16
  Rullepølse fra Skare Food A/S i Christiansfeld trækkes tilbage, da der er fundet listeria i produktet.  
  Kogt skiveskåret rullepølse fra Skare Food A/S i Christiansfeld bliver kaldt tilbage, da der er fundet listeria i produktet. 
  Rullepølsen er blevet solgt i Rema 1000-butikker. Produktet, der er kaldt tilbage, er produceret den 14. november 2017 og kan holde sig til den 15. december 2017. 
  Listeria er en miljøbakterie og findes naturligt i jord, på planter, i spildevand og i tarmen hos dyr og mennesker. Har du indtaget listeria kan symptomerne blandt andet være feber, hovedpine og eventuelt mavetarm problemer. I sjældne tilfælde kan listeria forårsage meningitis og blodforgiftning
  Forbrugere rådes til at levere varen tilbage til butikken, hvor den er købt, eller kassere den.
  